Intelligenzaktion

[eta|La publika ekzekuto de polaj ostaĝuloj fare de germanoj en la Malnova Urbo [Bydgoszcz dum la unuaj tagoj post la komenco de la Dua Mondmilito (la 9an de septembro 1939)]]
[eta|Memorigejo sur la iama amastombo en arbaro de Piaśnica ([Masakro de Piaśnica).]]
[maldekstra|eta|200px|La viktimoj antaŭ la ekzekuto en Piaśnica ([Masakro de Piaśnica)]]
[maldekstra|eta|200px|La amas-ekzekuto en Piaśnica ([Masakro de Piaśnica)]]
[maldekstra|eta|200px|La momento antaŭ la ekzekuto en Piaśnica ([Masakro de Piaśnica)]]
[dekstra|eta|200px|La amas-ekzekutejo en Piaśnica ([Masakro de Piaśnica)]]
[maldekstra|eta|200px|La kadavroj de viktimoj en Piaśnica ([Masakro de Piaśnica)]]
[dekstra|eta|200px|[Intelligenzaktion|Intelektul-kampanjo, tio estis la **germana agado kontraŭ la pola inteligencio** en la komenco de la Dua Mondmilito en Pomerio]]
[eta|maldekstra|Deportado de infanoj fare de taĉmentoj de [Einsatzgruppen]]
[eta|dekstra|"Laboro" de taĉmentoj de [Einsatzgruppen, kiuj estis establitaj fare de gvidantaj reprezentantoj de nazia Germanio jam antaŭ invado de Pollando]]
**Intelligenzaktion** (Intelektul-kampanjo) konata ankaŭ kiel **Flurbereiningung** (Operaco de Grundo-Purigo) aŭ **Direkteaktion** (pole: akcja bezpośrednia) en Pomerio – kriptonimo de genocido de pola intelektularo (gvidantaj sociaj klasoj, ĉefe instruistoj, pastroj, bien-posedantoj, liberaj profesioj, sociaj kaj politikaj aktivuloj kaj eksmilitistoj) sur la teritorio de enkorpigitaj al Tria Regno teritorioj de Pollando, plenumata de la germana invado en Pollandon ĝis aprilo 1940 (kun rompoj eĉ ĝis 1943). Dum la operaco germanoj laŭplane kaj metode pafekzekutis ĉirkaŭ 50 mil personojn, kaj laŭvicaj 50 mil estis deportitaj al koncentrejoj, kion nur malmultaj postvivis. Tio estis parto de granda Generalplan Ost, kies celo estis biologia ekstermo de pola nacio, traktata laŭ pseŭdosciencaj kriterioj de la naziisma rasa politiko kiel "malgrandvalora".

Simila kampanjo sur la teritorioj de Ĝenerala Gubernio estis Eksterordinara Ekstermiga Agado (Außerordentliche Befriedungsaktion), plenumata inter majo kaj julio 1940.

## Sekreta rekomendo de Hitler 
* 17.10.1939: En Berlino dum sekreta interkonsiliĝo Hitler parolante kun estro de Wehrmacht diris ke Ĝeneralan Gubernion oni devas trakti kiel "azilon" por poloj, judoj kaj aliaj "homaĉoj" de malnovaj kaj novaj areoj de Tria Regno, ke "ni devas preventi renaskiĝon de pola intelektularo kiel gvidanta tavolo. En la lando oni devas teni malaltan vivnivelon; ni volas ĉerpi de tie nur laborentriforton"

## Regionaj etapoj de Intelligenzaktion 
* Intelligenzaktion en Pomerio, ekz. Sanga dimanĉo (1939) - ĉirkaŭ 30 mil viktimoj kaj la Masakro de Piaśnica
* Intelligenzaktion Posen (Poznań) - 2 mil viktimoj
* Intelligenzaktion Masovien (Mazovio) - 6,7 mil viktimoj
* Intelligenzaktion Schlesien (Silezio) - 2 mil viktimoj
* Intelligenzaktion Litzmannstadt (Lodzo) - 1,5 mil viktimoj
* Intelektulkampanjo de Krakovo - kun viktimoj de Jagelona Universitato
* Sonderaktion Tschenstochau (Częstochowa)
* Intelektulkampanjo de Lublin - kun viktimoj de Katolika Universitato de Lublin
* Sonderaktion Bürgerbräukeller (en la tuta lando)

## Genocida koncentriĝo de tri operacoj antaŭ alproksimiĝanta sendependec-datreveno 
9.11.1939: Dum la germana okupado de Pollando okazis amasaj arestoj kadre de la Intelektul-kampanjo kontraŭ polaj intelektuloj: en Krakovo oni arestis 120 personojn (senditaj al koncentrejo Sachsenhausen), en Lodzo 1 500 polojn kaj judojn surbaze de la Speciala Kapt-ordona Libro de Poloj (ĝis la 11-a de novembro), kaj komenciĝis Intelektulkampanjo de Lublin (murdo de kelkcent juristoj, inĝenieroj, instruistoj kaj pastroj).

## Bibliografio 
* Andrzej Szcześniak: *Generalplan Ost. Plan Zagłady Słowian* (Generalplan Ost. Plano de pereigo de slavoj), Polskie Wydawnictwo Encyklopedyczne, Radom 2001, ISBN 83-88822-03-9.
* Maria Wardzyńska: *"Intelligenzaktion" na Warmii, Mazurach oraz Północnym Mazowszu* (Intelligenzaktion en Varmio-Mazurio kaj norda Mazovio). Główna Komisja Ścigania Zbrodni Przeciwko Narodowi Polskiemu. Bulteno de Instituto pri Nacia Memoro n-ro 12/1, 2003/2004, p. 38-42.
* Maria Wardzyńska *Był rok 1939 Operacja niemieckiej policji bezpieczeństwa w Polsce. Intelligenzaktion* (Estis la jaro 1939. Operaco de germana sekura polico en Pollando. Intelligenzaktion), IPN Instytut Pamięci Narodowej, 2009 ISBN 978-83-7629-063-8.
* Anna Meier "Die Intelligenzaktion: Die Vernichtung Der Polnischen Oberschicht Im Gau Danzig-Westpreusen" VDM Verlag Dr. Müller, ISBN 3-639-04721-4 ISBN 978-3639047219

## Vidu ankaŭ 
* Eksterordinara Ekstermiga Agado
* Masakro de Lvovaj Profesoroj
* Masakro de Piaśnica
* Einsatzgruppen
* Operaco Tannenberg
* Intelektulkampanjo de Lublin
* Intelektulkampanjo de Krakovo
* Konferencoj de Gestapo-NKVD


Kategorio:Kontraŭpolismo
Kategorio:Etna purigado
Kategorio:Masakroj en la Dua Mondmilito
Kategorio:Rilatoj de Germanio kaj Pollando